
Na podlagi 4.a člena, petega odstavka 39. člena, sedmega odstavka 43. člena, tretjega odstavka 44. člena, tretjega odstavka 47. člena, četrtega odstavka 51. člena, sedmega odstavka 54. člena, šestega odstavka 55. člena, devetega odstavka 60. člena in šestega odstavka 76. člena Zakona o semenskem materialu kmetijskih rastlin (Uradni list RS, št. 25/05 – uradno prečiščeno besedilo, 41/09, 32/12, 90/12 – ZdZPVHVVR in 22/18) ministrica za kmetijstvo, gozdarstvo in prehrano izdaja



P R A V I L N I K
o spremembah in dopolnitvah Pravilnika o postopku vpisa sorte v sortno listo in o vodenju sortne liste


1. člen
V Pravilniku o postopku vpisa sorte v sortno listo in o vodenju sortne liste (Uradni list RS, št. 49/09, 96/09, 105/10, 88/11, 59/12, 16/13 in 63/16) se 1. člen spremeni tako, da se glasi: 
»1. člen
(vsebina pravilnika)
Ta pravilnik določa vsebino prijave za vpis sorte v sortno listo ter dokazila, ki morajo biti priložena tej prijavi; pravila preverjanja izpolnjevanja pogojev za vpis sorte v sortno listo; roke za dostavo vzorcev semenskega materiala za preizkušanje sorte; zahteve glede ustreznosti poimenovanja sorte; postopke in metode za preizkušanje razločljivosti, izenačenosti in nespremenljivosti sorte ter vrednosti sorte za pridelavo in uporabo; posebne pogoje za preizkušanje ekoloških sort; posebne pogoje in postopek za vpis ohranjevalne sorte v sortno listo in sort zelenjadnic, razvitih za pridelavo v posebnih pogojih, ter pogoje, ki jih morajo izpolnjevati laboratoriji, izvajalci preizkušanja sort in izvajalci hrambe standardnih vzorcev semenskega materiala sort kmetijskih rastlin, v skladu z:
Direktivo Sveta z dne 9. aprila 1968 o trženju materiala za vegetativno razmnoževanje trte (68/193/EGS) (UL L št. 93 z dne 17. 4. 1968, str. 15), zadnjič spremenjeno  z Izvedbeno direktivo Komisije (EU) 2020/177 z dne 11. februarja 2021 o spremembi direktiv Sveta 66/401/EGS, 66/402/EGS, 68/193/EGS, 2002/55/ES, 2002/56/ES in 2002/57/ES, direktiv Komisije 93/49/EGS in 93/61/EGS ter izvedbenih direktiv 2014/21/EU in 2014/98/EU v zvezi s škodljivimi organizmi rastlin na semenih in drugem rastlinskem razmnoževalnem materialu (UL L št. 41 z dne 13. 2. 2020, str. 1), (v nadaljnjem besedilu: Direktiva 68/193/EGS); 
Direktivo Sveta 98/56/ES z dne 20. julija 1998 o trženju razmnoževalnega materiala okrasnih rastlin (UL L št. 226 z dne 13. 8. 1998, str. 16), zadnjič spremenjeno z Uredbo (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (UL L št. 189 z dne 27. 6. 2014, str. 1);
Direktivo Sveta 2002/53/ES z dne 13. junija 2002 o skupnem katalogu sort poljščin (UL L št. 193 z dne 20. 7. 2002, str. 1), zadnjič spremenjeno z Odločbo Komisije z dne 18. decembra 2006 o dovoljenju Romuniji, da odloži uporabo nekaterih določb Direktive Sveta 2002/53/ES glede trženja semena nekaterih sort poljščin (UL L št. 32 z dne 6. 2. 2007, str. 167), (v nadaljnjem besedilu: Direktiva 2002/53/ES);
Direktivo Sveta 2002/55/ES z dne 13. junija 2002 o trženju semena zelenjadnic (UL L št. 193 z dne 20. 7. 2002, str. 33), zadnjič spremenjeno z Izvedbeno direktivo Komisije (EU) 2021/971 z dne 16. junija 2021 o spremembi Priloge I k Direktivi Sveta 66/401/EGS o trženju semen krmnih rastlin, Priloge I k Direktivi Sveta 66/402/EGS o trženju semena žit, Priloge I k Direktivi Sveta 2002/54/ES o trženju semena pese, Priloge I k Direktivi Sveta 2002/55/ES o trženju semena zelenjadnic ter Priloge I k Direktivi Sveta 2002/57/ES o trženju semena oljnic in predivnic glede uporabe biokemičnih in molekularnih tehnik (UL L št. 214 z dne 17. 6. 2021, str. 62), (v nadaljnjem besedilu: Direktiva 2002/55/ES); 
Direktivo Komisije 2003/90/ES z dne 6. oktobra 2003 o določitvi podrobnih pravil za člen 7 Direktive Sveta 2002/53/ES glede lastnosti, ki morajo biti zajete kot minimum pri preskušanju, in minimalnih pogojev za preskušanje nekaterih sort kmetijskih rastlin (UL L št. 254 z dne 8. 10. 2003, str. 7), zadnjič spremenjeno z Izvedbeno direktivo Komisije (EU)  2022/1647 z dne 23. septembra 2022 o spremembi Direktive 2003/90/ES glede odstopanja za ekološke sorte kmetijskih rastlin, primerne za ekološko pridelavo (UL L št. 248 z dne 26. 9. 2022, str. 46), (v nadaljnjem besedilu: Direktiva 2003/90/ES);
Direktivo Komisije 2003/91/ES z dne 6. oktobra 2003 o določitvi izvedbenih ukrepov za člen 7 Direktive Sveta 2002/55/ES glede lastnosti, ki morajo biti zajete kot minimum pri preizkušanju, in minimalnih pogojev za preizkušanje določenih sort zelenjadnic (UL L št. 254 z dne 8. 10. 2003, str. 11), zadnjič spremenjeno z Izvedbeno direktivo Komisije (EU) 2022/1648 z dne 23. septembra 2022 o spremembi Direktive 2003/91/ES glede odstopanja za ekološke sorte zelenjadnic, primerne za ekološko pridelavo (UL L št. 248 z dne 26. 9. 2022, str. 52), (v nadaljnjem besedilu: Direktiva 2003/91/ES);
Direktivo Komisije 2004/29/ES z dne 4. marca 2004 o določanju lastnosti in minimalnih pogojev za pregled sort vinske trte (UL L št. 71 z dne 10. 3. 2004, str. 22; v nadaljnjem besedilu: Direktiva 2004/29/ES);
Direktivo Komisije 2008/62/ES z dne 20. junija 2008 o določitvi nekaterih odstopanj za sprejetje kmetijskih domačih sort in sort poljščin, ki so naravno prilagojene na lokalne in regionalne pogoje in so ogrožene zaradi genske erozije, ter za trženje semena in semenskega krompirja navedenih domačih sort in sort poljščin (UL L št. 162 z dne 21. 6. 2008, str. 13);
Direktivo Sveta 2008/90/ES z dne 29. septembra 2008 o trženju razmnoževalnega materiala sadnih rastlin in sadnih rastlin, namenjenih za pridelavo sadja (prenovljena različica) (UL L št. 267 z dne 8. 10. 2008, str. 8), zadnjič spremenjeno z Izvedbenim sklepom Komisije (EU) 2022/1933 z dne 12. oktobra 2022 o spremembi Direktive Sveta 2008/90/ES glede podaljšanja odstopanja v zvezi z uvoznimi pogoji za razmnoževalni material sadnih rastlin in sadne rastline, namenjene za pridelavo sadja, iz tretjih držav (notificirano pod dokumentarno številko C(2022) 7148) (UL L št. 266 z dne 13.10.2022, str. 19)), (v nadaljnjem besedilu: 2008/90/ES); 
Direktivo Komisije 2009/145/ES z dne 26. novembra 2009 o določitvi nekaterih odstopanj za sprejetje domačih sort in sort zelenjadnic, ki se tradicionalno gojijo v posebnih krajih in regijah in so ogrožene zaradi genske erozije in sort zelenjadnic, ki nimajo resnične vrednosti za komercialno pridelavo, ampak so se razvile za pridelavo v posebnih pogojih ter za trženje semena navedenih domačih sort in sort zelenjadnic (UL L št. 312 z dne 27. 11. 2009, str. 44), zadnjič spremenjeno z Izvedbeno direktivo Komisije 2013/45/EU z dne 7. avgusta 2013 o spremembi direktiv Sveta 2002/55/ES in 2008/72/ES ter Direktive Komisije 2009/145/ES glede botaničnega imena paradižnika (UL L št. 213 z dne 8. 8. 2013, str. 20); 
Izvedbeno direktivo Komisije 2014/97/EU z dne 15. oktobra 2014 o izvajanju Direktive Sveta 2008/90/ES v zvezi z registracijo dobaviteljev in sort ter skupnim seznamom sort (UL L št. 298 z dne 16. 10. 2014, str.16; v nadaljnjem besedilu: Direktiva 2014/97/EU).«.

2. člen

V 2. členu se v prvem odstavku na koncu 5. točke pika nadomesti s podpičjem in doda nova 6. točka, ki se glasi:
»6. »ekološka sorta« je ekološka sorta, primerna za ekološko pridelavo kot je opredeljena v 19. točki 3. člena Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL L št. 150 z dne 14. 6. 2018, str. 1), zadnjič dopolnjene z Delegirano uredbo Komisije (EU) 2022/1450 z dne 27. junija 2022 o dopolnitvi Uredbe (EU) 2018/848 Evropskega parlamenta in Sveta glede uporabe neekološke beljakovinske krme v ekološki živinoreji zaradi ruske invazije na Ukrajino (UL L št. 228 z dne 2. 9. 2022, str. 8), (v nadaljnjem besedilu: Uredba 2018/848/EU).«.
3. člen
V 7. členu se četrti odstavek spremeni tako, da se glasi:
»(4) Za preizkušanje vrednosti sorte za pridelavo in uporabo (v nadaljnjem besedilu: preizkušanje VPU) sorte poljščin, industrijske cikorije, oljnih buč in trte se uporabljajo metode preizkušanja VPU, ki jih sprejme Uprava, kjer so tudi dosegljive. Metode preizkušanja VPU vključujejo najmanj naslednje lastnosti sorte: višino in kakovost pridelka, odpornost oziroma tolerantnost na škodljive organizme in primernost za pridelavo v različnih pridelovalnih razmerah (glede na talne in podnebne razmere določenega območja). Če gre za ekološke sorte navadnega ječmena, koruze, rži in navadne pšenice morajo metode preizkušanja VPU vključevati tudi pogoje za preizkušanje VPU ekološke sorte, navedene v 2. točki Dela B Priloge V k Direktivi 2003/90/ES.«. 
V šestem odstavku se za besedilom »Pri sadnih« doda besedilo »in okrasnih« in na koncu odstavka se pika nadomesti z vejico ter doda besedilo »kjer so tudi dosegljive.«. 
Za šestim odstavkom se dodata nova sedmi in osmi odstavek,
 ki se glasita:
»(7) Ne glede na določbe tretjega odstavka tega člena se pri preizkušanju RIN ekološke sorte navadnega ječmena, koruze, rži in navadne pšenice stopnja izenačenosti glede tistih lastnosti, ki so navedene v 2. točki Dela B Priloge IV k Direktivi 2003/90/ES, oceni na podlagi netipičnih rastlin. Pri tem se uporabita populacijski standard največ 10% in verjetnost sprejemljivosti najmanj 90%.
(8) Ne glede na določbe tretjega odstavka tega člena se pri preizkušanju RIN ekološke sorte korenja, krmnega korenja in kolerabice stopnja izenačenosti glede tistih lastnosti, ki so navedene v 2. točki Dela B Priloge III k Direktivi 2003/91/ES, oceni na podlagi netipičnih rastlin. Pri tem se uporabita populacijski standard največ 10% in verjetnost sprejemljivosti najmanj 90%.«.
4. člen
V 12. členu se drugi odstavek spremeni tako, da se glasi: 
»(2) Pri poljščinah in zelenjadnicah mora biti ime sorte v skladu z zahtevami, določenimi v Izvedbeni uredbi Komisije (EU) 2021/384 z dne 3. marca 2021 o primernosti imen sort poljščin in zelenjadnic ter razveljavitvi Uredbe (ES) št. 637/2009 (UL L št. 74 z dne 4. 3. 2021, str. 27).«.

5. člen

V 13. členu se tretji odstavek spremeni tako, da se glasi:
»(3) Sorta, ki ni jasno razločljiva od sorte, ki je že vpisana v sortno listo druge države ali skupni katalog sort poljščin v skladu z Direktivo 2002/53/ES, skupni katalog sort zelenjadnic v skladu z Direktivo 2002/55/ES, skupni katalog sort trte v skladu z Direktivo 68/193/EGS ali skupni seznam sort sadnih rastlin v skladu z Direktivo 2008/90/ES, mora biti vpisana v sortno listo z imenom, s katerim je vpisana v sortni listi druge države ali v enem od skupnih katalogov sort, razen če to ime ne ustreza zahtevam za ime sorte iz prejšnjega člena.«.
Za tretjim odstavkom se doda novi četrti odstavek, ki se glasi:
»(4) Ne glede na določbe prejšnjega odstavka se lahko sorta iz prejšnjega odstavka vpiše v sortno listo z enim od sinonimov, ki so pri sorti vpisani v sortni listi druge države ali v enem od skupnih katalogov sort, ali s sinonimom, s katerim je bila vpisana v sortno listo v Republiki Sloveniji pred 25. majem 2000.«. 

6. člen

V 14. členu se peti odstavek spremeni tako, da se glasi:
»(5) Če je vzdrževalec sorte fizična ali pravna oseba iz tretje države, ki ji je z Odločbo Sveta 2005/834/ES z dne 8. novembra 2005 o enakovrednosti nadzora nad postopki vzdrževanja sort, ki se izvajajo v nekaterih tretjih državah, in o spremembah Odločbe 2003/17/ES (UL L 312 z dne 29. 11. 2005, str. 51), zadnjič spremenjeno s Sklepom (EU) 2021/537 Evropskega parlamenta in Sveta z dne 24. marca 2021 o spremembi odločb Sveta 2003/17/ES in 2005/834/ES glede enakovrednosti poljskih pregledov in enakovrednosti nadzora nad postopki vzdrževanja sort poljščin, ki se izvajajo v Združenem kraljestvu (UL L št. 108 z dne 29. 3. 2021, str. 4 ), priznana enakovrednost nadzora nad vzdrževanjem sorte (v nadaljnjem besedilu: tretja država), mora prijavitelj ali pooblaščenec prijavitelja Upravi sporočiti pooblaščenca vzdrževalca sorte, ki je fizična ali pravna oseba s stalnim prebivališčem oziroma sedežem v Republiki Sloveniji ali v drugi državi članici Evropske unije. Pri nadzoru vzdrževanja take sorte Uprava sodeluje s pristojnim organom za nadzor vzdrževanja sort tretje države, v kateri se sorta vzdržuje.«.

7. člen

V 15. členu se v prvem odstavku v drugi alineji besedilo »cikoriji in oljnih bučah« nadomesti z besedilom »cikoriji, oljnih bučah in trti«.

Na koncu petega odstavka se pika črta in doda besedilo »ali skupni seznam sort sadnih rastlin v skladu z Direktivo 2008/90/ES.«.
 

8. člen


V 16. členu se v drugem odstavku na koncu desete alineje doda besedilo »vrtičkarsko sorto ali ekološko sorto.«.

Enajsta alineja se črta.

9. člen

V 17.a členu se prvi odstavek spremeni tako, da se glasi:

»(1) Izvajalec preizkušanja sort preveri vzdrževanje sorte v sortnem poskusu, v katerem se preveri ohranjanje izenačenosti in nespremenljivosti s primerjavo vzorca semenskega materiala sorte, ki ga je dostavil vzdrževalec sorte, s standardnim vzorcem oziroma uradnim opisom sorte.«.


10. člen

V 20. členu se drugi in tretji odstavek spremenita tako, da se glasita:
»(2) Če je pridelek določene sorte poljščin ali zelenjadnic, ki je gensko spremenjena, ali material, pridobljen od take sorte, namenjen za uporabo v živilih, kot jih opredeljuje 3. člen Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (UL L št. 268 z dne 18. 10. 2003, str. 1),  zadnjič spremenjene z Uredbo (EU) 2019/1381 Evropskega parlamenta in Sveta z dne 20. junija 2019 o preglednosti in trajnosti ocenjevanja tveganja v prehranski verigi v EU ter o spremembah uredb (ES) št. 178/2002, (ES) št. 1829/2003, (ES) št. 1831/2003, (ES) št. 2065/2003, (ES) št. 1935/2004, (ES) št. 1331/2008, (ES) št. 1107/2009, (EU) 2015/2283 in Direktive 2001/18/ES (UL L št. 231 z dne 6. 9. 2019, str. 1), (v nadaljnjem besedilu: Uredba 1829/2003/ES) ali v krmi, kot jo opredeljuje 15. člen Uredbe 1829/2003/ES, se lahko taka sorta vpiše v sortno listo le, če je bila pred tem odobrena pri Evropski agenciji za varnost hrane v skladu s predpisi, ki urejajo zdravstveno ustreznost živil.
(3) Gensko spremenjena sorta poljščin ali zelenjadnic, ki je namenjena za uporabo kot živilo oziroma krma v skladu z 2. ali 3. členom Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L št. 31 z dne 1. 2. 2002, str. 1), zadnjič spremenjene z Uredbo (EU) 2019/1381 Evropskega parlamenta in Sveta z dne 20. junija 2019 o preglednosti in trajnosti ocenjevanja tveganja v prehranski verigi v EU ter o spremembah uredb (ES) št. 178/2002, (ES) št. 1829/2003, (ES) št. 1831/2003, (ES) št. 2065/2003, (ES) št. 1935/2004, (ES) št. 1331/2008, (ES) št. 1107/2009, (EU) 2015/2283 in Direktive 2001/18/ES (UL L št. 231 z dne 6. 9. 2019, str.1), (v nadaljnjem besedilu: Uredba 178/2002/ES), se lahko vpiše v sortno listo le, če je bila pred tem odobrena pri Evropski agenciji za varnost hrane v skladu s predpisi, ki urejajo zdravstveno ustreznost živil.«.
Šesti odstavek se spremeni tako, da se glasi:
»(6) Gensko spremenjena sorta sadnih rastlin se lahko vpiše v sortno listo le, če je bil gensko spremenjeni organizem, ki ga vsebuje, odobren v skladu z Direktivo 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (UL L št. 106 z dne 17. 4. 2001), zadnjič spremenjeno z Uredbo (EU) 2019/1381 Evropskega parlamenta in Sveta z dne 20. junija 2019 o preglednosti in trajnosti ocenjevanja tveganja v prehranski verigi v EU ter o spremembah uredb (ES) št. 178/2002, (ES) št. 1829/2003, (ES) št. 1831/2003, (ES) št. 2065/2003, (ES) št. 1935/2004, (ES) št. 1331/2008, (ES) št. 1107/2009, (EU) 2015/2283 in Direktive 2001/18/ES (UL L št. 231 z dne 6. 9. 2019, str.1), (v nadaljnjem besedilu: Direktiva 2001/18/ES) ali Uredbo 1829/2003/ES. Če so proizvodi, pridobljeni od rastlin ali razmnoževalnega materiala take sorte, namenjeni za uporabo kot živila ali v živilih v skladu s 3. členom Uredbe 1829/2003/ES ali kot krma ali v krmi v skladu s 15. členom Uredbe 1829/2003/ES, se lahko taka sorta vpiše v sortno listo le, če so bila živila ali krma iz tega materiala odobreni v skladu z Uredbo 1829/2003/ES.«.

11. člen

Poglavje VI. POSEBNO PREIZKUŠANJE SORT in 27. člen se črtata.

12. člen

Priloga 1 se nadomesti z novo Prilogo 1, ki je kot priloga sestavni del tega pravilnika.


13. člen
(začetek uporabe)

Nova Priloga 1 tega pravilnika se začne uporabljati 1. januarja 2024.


14. člen
(končna določba)

Ta pravilnik začne veljati 1. julija 2023.


Št. 007-516/2022
Ljubljana, dne …… 2023

       Irena Šinko
	
ministrica za kmetijstvo, 
gozdarstvo in prehrano



























Priloga
»Priloga 1
Preglednica: Stroški preizkušanja VPU, stroški preverjanja vzdrževanja sort in stroški preizkušanja vrtičkarskih sort

	Kmetijska rastlina
	Stroški preizkušanja VPU (EUR/sorto/leto)1
	Stroški preverjanja vzdrževanja sort pri obnovi vpisa sorte v sortno listo2
(EUR/sorto/leto)
	Stroški preizkušanja vrtičkarskih sort
(EUR/sorto/leto)

	Navadna pšenica in navadni ječmen - pivovarski
	850,00
	250,00
	

	Koruza (za zrnje, za silažo)
	650,00
	250,00
	

	Druge vrste žit (npr. ječmen, rž, pira, tritikala, oves, ajda, proso)
	500,00
	250,00
	

	Krompir 
	950,00
	250,00
	

	Sončnica
Navadna konoplja
	600,00
	250,00
	

	Oljna ogrščica, oljna repica in navadni lan
	600,00
	250,00
	

	Oljna buča
	900,00
	250,00
	

	Druge vrste oljnic in predivnic (npr. oljna ogrščica, oljna repica, gorjušica, navadni riček, navadni lan)
	500,00
	250,00
	

	Krmna ogrščica in krmna repica
	450,00
	250,00
	

	Druge vrste zrnatih stročnic (npr. krmni grah, bob, navadna soja, lupina)
	500,00
	250,00
	

	Trave in detelje
	600,00
	250,00
	

	Druge vrste poljščin
	450,00
	250,00
	

	Hmelj
	3.100,00
	
	

	Trta
	2.600,00
	
	

	Sadne rastline
	
	250,00
	

	Zelenjadnice – plodovke 
	
	400,00
	500,00

	Zelenjadnice – kapusnice
	
	350,00
	450,00

	Zelenjadnice – stročnice
	
	300,00
	400,00

	Zelenjadnice – radič za siljenje
	
	400,00
	500,00

	Druge vrste zelenjadnic
	
	250,00
	350,00



1 Stroški preizkušanja VPU se pri preizkušanju VPU ekoloških sort povečajo za 30%

2 Znesek kot je določen za stroške preverjanja vzdrževanja sort pri obnovi vpisa sorte v sortno listo  velja  tudi za obračunavanje stroškov za preizkušanje sorte pred izdajo dovoljenja drugim osebam za vzdrževanje sorte«.
